Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO TEIKTI PROJEKTO PARAIŠKĄ 2014–2020 M. INTERREG V-A LATVIJOS–LIETUVOS BENDRADARBIAVIMO PER SIENĄ PROGRAMAI IR DALINIO JO FINANSAVIMO**

2017 m. gegužės 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014-2020 m. Interreg V-A Latvijos-Lietuvos bendradarbiavimo per sieną 2-ojo kvietimo teikti paraiškas programos vadovu, Obelių bendruomenės centro 2017 m. gegužės 17 d. raštu Nr. 6 „ Dėl Obelių bendruomenės centro dalyvavimo programoje 2014-2020 m. Interreg V-A Latvijos-Lietuvos bendradarbiavimo ir išlaidų kofinansavimo“ bei siekdama teikti paraiškas Europos Sąjungos struktūrinių ir kitų fondų finansinei paramai gauti, Rokiškio rajono savivaldybės taryba

n u s p r e n d ž i a:

1. Pritarti Rokiškio rajono savivaldybės administracijos dalyvavimui projekte „Tvarios, bendraujančios ir aktyvios Viesytės ir Rokiškio bendruomenės“ partnerio teisėmis ir šio projekto paraiškos teikimui 2014–2020 m. Interreg V-A Latvijos-Lietuvos bendradarbiavimo per sieną programos finansavimui gauti.

2. Užtikrinti projekto „Tvarios, bendraujančios ir aktyvios Viesytės ir Rokiškio bendruomenės“ Rokiškio rajono savivaldybės administracijai tenkančių išlaidų dalinį savivaldybės finansavimą 2018–2019 metais – ne mažiau kaip 15 procentų tinkamų finansuoti projekto išlaidų, padengti visas netinkamas, tačiau projektui įgyvendinti reikalingas išlaidas bei tinkamų finansuoti išlaidų dalį, kurių nepadengia projekto finansavimas.

3. Įgalioti Rokiškio rajono savivaldybės administracijos direktorių pasirašyti aukščiau minėto projekto partnerystės deklaraciją bei projekto, gavusio paramą iš 2014–2020 m. Interreg V-A Latvijos-Lietuvos bendradarbiavimo per sieną programos, partnerystės susitarimą su projekto partneriais.

4. Užtikrinti projekto „Tvarios, bendraujančios ir aktyvios Viesytės ir Rokiškio bendruomenės“ įgyvendinimo metu sukurtų rezultatų tęstinumą ne mažiau kaip 5 metus po projekto finansavimo pabaigos.

5. Leisti Rokiškio rajono savivaldybės administracijai organizuoti aukščiau minėto projekto paraiškos ir kitos dokumentacijos, reikalingos pateikti paraišką, rengimą.

6. Pritarti Obelių bendruomenės centro dalyvavimui projekte „Gyvenimo sąlygų gerinimas Obelių ir Subatės miestuose“ partnerio teisėmis ir šio projekto paraiškos teikimui 2014–2020 m. Interreg V-A Latvijos-Lietuvos bendradarbiavimo per sieną programos pagal 3 prioritetą „Socialinė įtrauktis kaip išankstinė teritorinės plėtros sąlyga“ specifinį tikslą „Gyvenimo sąlygų gerinimas nepasiturinčiose bendruomenėse ir teritorijose“ finansavimui gauti.

7. Užtikrinti projekto „Gyvenimo sąlygų gerinimas Obelių ir Subatės miestuose“ Obelių bendruomenės centrui tenkančių išlaidų dalinį savivaldybės finansavimą 2018–2019 metais – ne mažiau kaip 15 procentų tinkamų finansuoti projekto išlaidų, padengti projektui vykdyti reikalingas apyvartines lėšas.

8. Įpareigoti Obelių bendruomenės centrą, gavus iš Lietuvos Respublikos vidaus reikalų ministerijos Europos teritorinio bendradarbiavimo tikslo programų bendrojo finansavimo lėšas aukščiau minėto projekto dalinio prisidėjimo indėliui kompensuoti, bei lėšas, kompensuotas projektui vykdyti iš 2014–2020 m. Interreg V-A Latvijos-Lietuvos bendradarbiavimo per sieną programos, grąžinti jas į rajono savivaldybės biudžetą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jurgita Blaževičiūtė

**SPRENDIMO PROJEKTO „DĖL PRITARIMO TEIKTI PROJEKTO PARAIŠKĄ 2014–2020 M. INTERREG V-A LATVIJOS–LIETUVOS BENDRADARBIAVIMO PER SIENĄ PROGRAMAI IR DALINIO JO FINANSAVIMO“ AIŠKINAMASIS RAŠTAS**

2017-05-18

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti Rokiškio rajono savivaldybės administracijos dalyvavimui projekte „Tvarios, bendraujančios ir aktyvios Viesytės ir Rokiškio bendruomenės“ partnerio teisėmis bei Obelių bendruomenės centro dalyvavimui projekte „Gyvenimo sąlygų gerinimas Obelių ir Subatės miestuose“ partnerio teisėmis ir šių projektų paraiškų teikimui 2014–2020 m. Interreg V-A Latvijos-Lietuvos bendradarbiavimo per sieną programos finansavimui gauti.

**Šiuo metu esantis teisinis reglamentavimas.**

Lietuvos Respublikos Vyriausybės 2015 m. gegužės 27 d. nutarimas Nr. 520 „Dėl 2014–2020 metų Europos Sąjungos finansinio laikotarpio Europos teritorinio bendradarbiavimo tikslo programų įgyvendinimo Lietuvoje“, „2014–2020 metų Europos Sąjungos finansinio laikotarpio Europos teritorinio bendradarbiavimo tikslo programų įgyvendinimo Lietuvoje taisyklės“, patvirtintos 2015 m. lapkričio 23 d. Lietuvos Respublikos vidaus reikalų ministro įsakymu Nr. IV-936, Lietuvos Respublikos Vyriausybės biudžeto lėšų, skirtų 2014-2020 m. Europos teritorinio bendradarbiavimo tikslo programoms bendrai finansuoti, naudojimo taisyklės, patvirtintos 2015 m. gruodžio 31 d. Lietuvos Respublikos vidaus reikalų ministro įsakymu Nr. IV- 1076, 2014-2020 m. INTERREG V-A Latvijos-Lietuvos bendradarbiavimo per sieną 2-ojo kvietimo teikti paraiškas programos vadovas.

**Sprendimo projekto esmė.**

1. Rokiškio r. savivaldybės administracija planuoja dalyvauti paskelbtame 2014-2020 m. Interreg V-A Latvijos–Lietuvos programos 2 kvietime (konkursiniame) teikti paraiškas ir kartu su partneriu- Viesitės savivaldybe (Latvija) numato teikti projekto „Tvarios, bendraujančios ir aktyvios Viesytės ir Rokiškio bendruomenės“ paraišką programos finansavimui gauti. Šiuo projektuorientuojamasi į socialiai pažeidžiamas gyventojų grupes (Rokiškio miesto vaikus, jaunimą, šeimas, senjorus), patiriančias socialinę atskirtį. Projektu bus siekiama šių tikslinių grupių narius įtraukti į bendruomeninę veiklą, aktyvinant sveiką gyvenseną, užimtumą. *Planuojamos projekto veiklos Rokiškyje*: sporto aikštelių (treniruoklių kartu su vaikų žaidimo aikštelėmis) įrengimas Rokiškio mieste tarp Panevėžio g. 34-22-28 namų ir tarp Taikos 9A ir Jaunystės g. 6-8-10 namų; sveiką gyvenseną ir aktyvų gyvenimo būdą propaguojančios įrangos įsigijimas; mokymai socialinių paslaugų, kultūros ir sporto sektoriaus darbuotojams jautrių socialinių grupių nediskriminavimo, bendravimo įgūdžių ir įtraukties stiprinimo tematika ; algoritmo- metodikos sukūrimas ir pritaikymas kitose panašias atskirties problemas patiriančiose regiono savivaldybėse; renginiai socialinėms grupėms (šeimų šventė, senjorų sveikatingumo diena, jaunimo sporto dienos ir pan.), viešinimo kampanija*. Planuojama projektų įgyvendinimo trukmė* – 18 mėn. (2018-03 mėn.. – 2019-08 mėn.). *Preliminarus bendras projekto biudžetas:* 200 tūkst. Eur, iš Jų *Rokiškio r. savivaldybei tenkanti dalis – apie 100,5 tūkst. Eur (iš jų: ES lėšos –- apie 85,4 tūkst. Eur; savivaldybės biudžeto lėšos –15,1 tūkst. Eur, iš kurių 7,6 tūkst. Eur bus finansuojama iš bendrojo finansavimo lėšų).*

2. remiantis Obelių bendruomenės centro 2017 m. gegužės 17 d. raštu Nr. 6 „ Dėl Obelių bendruomenės centro dalyvavimo programoje 2014-2020 m. Interreg V-A Latvijos-Lietuvos bendradarbiavimo ir išlaidų kofinansavimo“, Obelių bendruomenės centras teikia paraišką “Gyvenimo sąlygų gerinimas Obelių ir Subatės miestuose“ pagal 2014- 2020 m. Interreg V- A Latvijos ir Lietuvos bendradarbiavimo per sieną programos 3 prioritetą „Socialinė įtrauktis kaip išankstinė teritorinės plėtros sąlyga“ pagal specifinį tikslą „Gyvenimo sąlygų gerinimas nepasiturinčiose bendruomenėse ir teritorijose“. *Projekto tikslas*: prisidėti prie darnios socialinės ir ekonominės programos regionų plėtros ir taip didinti jos konkurencinį pranašumą bei siekti kad regionas taptų patrauklus gyventi, dirbti ir lankytis. *Projekto preliminari trukmė:* 18 mėnesių (pradžia 2018 m. 04 mėn., pabaiga-2019 m. 09 mėn.). *Projekto vykdymo vieta*: Obelių miesto parkas prie Rastupio upelio. *Projekto metu planuojamos veiklos*: kultūrinė (sutvarkyta Obelių m. parko lauko estrada, įsigyta estrados stoginė, apšvietimo aparatūra šventėms), sportinė- relaksacinė (parke įrengta lauko treniruoklių aikštelė, krepšinio aikštelė), aplinkotvarkos (parke įrengti pėsčiųjų takeliai su poilsio suoliukais, pastatyti suoliukai esančiose pavėsinėse , įrengtas parko apšvietimas), šviečiamoji (mokymai, sporto renginiai, šventės). Vavovaujantys projekto partneriai- Latvijos Respublikos Ilukstės savivaldybė.. Maksimalus galimas bendras projekto finansavimas- 200 tūkst. Eur, iš kurių preliminariai 100 tūkst.Eur (iš jų – apie 85 tūkst.eur – iš ES lėšų, 15 proc. – iš savivaldybės biudžeto) tektų Obelių bendruomenės centrui.

**Galimos pasekmės, priėmus siūlomą tarybos sprendimo projektą:**

**teigiamos** – gavus finansavimą ir įgyvendinus projektus, padidės Rokiškio ir Obelių miestų patrauklumas, rasis naujos erdvės vaikų, jaunimo, senjorų užimtumui, projektais bus prisidedama prie socialinių paslaugų kokybės ir prieinamumo gerinimo;

**neigiamos** – nenumatomos.

**Kokia sprendimo nauda Rokiškio rajono gyventojams:** Rokiškio ir Obelių miesto gyventojai, svečiai galės naudotis sukurtomis naujomis poilsio ir sporto erdvėmis.

**Finansavimo šaltiniai ir lėšų poreikis**: sprendimui įgyvendinti bus panaudotos planuojamos rajonui lėšos iš ES struktūrinių fondų bei savivaldybės biudžeto 2018–2019 m.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vedėja Jurgita Blaževičiūtė